ઓરેન્જ એલર્ટઃ 16 અને 17 એપ્રિલે ફરી ઉઠશે ધૂળની આંધી, વરસાદની સાથે કરા પણ પડશે | prediction of rain and storm on 16 and 17 april, orange alert - Gujarati Oneindia
| Updated: Tuesday, April 16, 2019, 10:44 [IST]
નવી દિલ્હીઃ દિલ્હી એનસીઆરમાં પૂરી રીતે ગરમીનું આગમન થઈ ચૂક્યું છે પરંતુ શુક્રવારે સામાન્ય વરસાદથી રાહતની ઉમ્મીદ હતી. વરસાદ તો થયો પરંતુ તેનાથી ગરમીમાં કંઈ ખાસ અસર ન પડી. વરસાદ બંધ થતાં જ તડકો નિકળ્યો અને તાપમાન વધવાની સાથે જ ગરમી પણ તેજ થઈ ગઈ. અહીં મહત્તમ તાપમાન સામાન્યથી એક ડિગ્રી વધુ એટલે કે 36.8 ડિગ્રી નોંધાયું. જ્યારે ન્યૂનતમ તાપમાન સામાન્યથી 2 ડિગ્રી વધુ એટલે કે 23.2 ડિગ્રી નોંધાયું. અહીં સવારે 8.30 વાગ્યે 0.5 મીમી વરસાદ થયો જે બાદ 0.2 મીમી વરસાદ થયો. આખી દિલ્હીમાં અલગ-અલગ 11 કેન્દ્રોમાં મહત્તમ પારો 38-39ની વચ્ચે રહ્યો.
જણાવી દઈએ કે આ વર્ષે શિયાળામાં ઠંડીએ પણ દિલ્હી-એનસીઆરમાં કેટલાય રેકોર્ડ તોડ્યા. ખાસ કરીને અચાનક થયેલ ઓલાવૃષ્ટિએ લોકોને ચોંકાવી દીધા જેનાથી રસ્તાઓનો નજારો કોઈ પહાડી વિસ્તારોથી ઓછો નહોતો. લોકો ગાડીઓથી બહાર નીકળીને તસવીરો પાડવા લાગ્યા હતા. દિલ્હી-એનસીઆરમાં આટલી માત્રામાં ઓલાવૃષ્ટિ થઈ હોય તેવું પહેલીવાર બન્યું. જણાવી દઈએ કે રવિવારે સાંજે રાજસ્થાનના શેખાવાટી વિસ્તારમાં રેતીલું તોફાન આવ્યું હતું, એ સમયે સૌથી વધુ ચૂરુ, ઝુંઝુનૂં અને સીકર જિલ્લાની આજુબાજુનો વિસ્તાર પ્રભાવિત થયો હતો.